GiliGold/VAD_KnessetCorpus huggingface dataset:
כרמל שאמה-הכהן: עכשיו אני שואל את חברי הכנסת לדעתם.
כרמל שאמה-הכהן: מה חשוב לך כל כך לומר?
זאב פרידמן: חשוב לי לומר שאנחנו מכניסים סעיף שהוא לא מעניינו בתוך הסעיף שעליו חוקקנו – רק לפני רגע קבענו את העיקרון ואת הכלל שזכות לכל אדם להשתחרר בכל עת, עשינו את זה לגבי מים מינרלים - - -
כרמל שאמה-הכהן: עשינו את זה לגבי חוזים חדשים, אדוני, אל תפריע לי, הבנו.
כרמל שאמה-הכהן: לא נגענו בשום חוזה אחורה.
כרמל שאמה-הכהן: עכשיו השאלה, באותה חצי שנה, באותו חלון שאדם מודיע, מתי זה נכנס לתוקף ואם יש לו איזושהי עלות.
כרמל שאמה-הכהן: זה מה שאני שואל אתכם, תתייחסו למרכיבים האלה.
עמיר פרץ: עלות שחרור או עלות של דמי ביטול?
כרמל שאמה-הכהן: אם תלך על המסלול ותגיד, הבן-אדם יצטרך לתת תקופה של - - -
עמיר פרץ: לעלות צריך יציבות.
עמיר פרץ: החברה צריכה לתכנן את מעשיה, היא צריכה לדעת, קיבלתי 10,000 ביטולים, היא צריכה להתארגן, היא צריכה זמן.
כרמל שאמה-הכהן: זמן זה כמו דמי ביטול, זה היינו הך, אבל זה מלים - - -
עמיר פרץ: לא, זה לא אותו דבר.
עמיר פרץ: דמי ביטול יכולים להיות דמי ביטול שהחברה יכולה לפצות את עצמה, אבל זה לא בדיוק נותן תשובה ליציבות - - -
כרמל שאמה-הכהן: אם אתם שואלים אותי, הייתי בעד הודעה של שנה מראש ובלי שום דמי ביטול.
ניצן חרותי: יפה מאוד, יפה מאוד.
אלקס הרטמן: זה לא דבר ריאלי.
ניצן חרותי: למה זה לא ריאלי?
ניצן חרותי: מאוד ריאלי.
יואל חסון: סליחה, עורך-דין הרטמן.
יואל חסון: יש לי הצעה ליושב-ראש הוועדה, מכיוון שהנושא של דמי ביטול והנושא הזה של הודעה מראש זה לא דבר חדש, זה דבר שנידון במסגרות שונות, במסגרות של הסכמי פשרה, במסגרות של כל מיני דיונים משפטיים וכל מיני דיונים שהיו, אני מציע, גם אם יידרש שניכנס דקה לחדר ההתייעצויות, לשאול את הנציגים שהיו מעורבים ב"משאים ומתנים" על המספרים בבית-המשפט, שיגידו מה היו הטווחים.
כרמל שאמה-הכהן: היו הסכמות על דמי ביטול?
ניצן חרותי: לא, לא היו הסכמות.
ניצן חרותי: מעולם לא היו הסכמות על זה.
יואל חסון: היו כל מיני, אדוני היושב-ראש, דיונים והסכמות וכיוונים בנושא הזה.
יואל חסון: צריך ללמוד אותם שתי דקות וחצי, להבין מה סדר הגודל שהיה של הביטולים, כי זה היה, ולדעת איפה אנחנו עומדים, כי אנחנו נושאים באחריות.
יואל חסון: תראה, אדוני, אתה באמת עוסק בכלכלה ואתה גם משפטן והכל, וכל אחד מחברי הכנסת כאן בעצם הצבעתו יש לו מצד אחד אחריות כלפי המטרה שאני לפחות הבאתי אותה פעם ראשונה וזה הצרכן לבין האיזון הנכון.
יואל חסון: לא אשא אחריות ל - - -
רני נויבואר: אבל אדוני, אין כאן ייצוג לאנשים.
יואל חסון: סליחה, אל תפריעי לי, בבקשה.
רני נויבואר: אבל אין כאן את האנשים.
יואל חסון: אבל למה את מפריעה לי?
יואל חסון: לא הייתי עושה לך את זה.
יואל חסון: בכל אופן, מבחינתנו צריכים לדעת את האיזון שאנחנו נותנים, וכל פעם דיברנו כאן על האיזון שדורש את הזמן, זמן היערכות של העסק וגם הוגנות לציבור – איפה הפתח הזה?
יואל חסון: זאת אומרת, יכול להיות שהיו פה הידיינויות, אדוני היושב-ראש, שכבר היו במספר הזה, בוא נמצא את המספר הזה.
כרמל שאמה-הכהן: אבל שאלתי אם היו הסכמות או - - -
אמיר שפיצר: מה שציינת, שנה התארגנות.
אמיר שפיצר: שנה ושלושה חודשים.
אלקס הרטמן: בואו נעשה הפרדה בין דמי אחזקה שהיחידה עומדת לרשותו של אדם לבין דמי ביטול.
אלקס הרטמן: אני רק רוצה להעיר משהו לגבי המשא ומתן.
אלקס הרטמן: הרבה מאוד שנים הייתי יושב-ראש ועדות האתיקה בלשכת עורכי-הדין, אחד הדברים שעמדתי עליהם זה שדברים שמוחלפים במסגרת פשרה בין עורכי-דין, בוודאי במסגרת של גישור, לא דברים שצריכים לצאת החוצה.
אלקס הרטמן: לפחות אני לא מוכן לשתף עם זה פעולה, אז ככל שהדברים אמורים מבחינתי, ואני רואה את זה בחובה אתית שלי, אני לא מוכן להוציא דברים שנאמרו במהלך משא ומתן, אלא אם כן יש הסכמה - - -
אמיר שפיצר: חבר הכנסת חסון שמע מכם.
אלקס הרטמן: מעולם לא דיברתי עם איש על שום משא ומתן.
אמיר שפיצר: מתנצל אם טעיתי.
אלקס הרטמן: אני גם לא דיברתי מעולם לא עם חבר הכנסת חסון ולא עם אף אחד אחר.
יואל חסון: הבנת לא נכון.
יואל חסון: מעולם לא שוחחתי בפגישה אישית עם עורך-דין הרטמן, מעולם.
אלקס הרטמן: לא, אני גם לא אזכיר את זה.
אלקס הרטמן: חינכתי דורות, - - - דברים כאלה ואני לא אנהג אחרת.
יואל חסון: שאלתי אם היה, אני לא יודע, אולי היה, אולי לא.
אלקס הרטמן: אלא אם כן יש הסכמה, בהסכמה מותר לעשות את זה, אבל אז אני צריך את ההסכמה של אדון ולר, אז אין בעיה.
רני נויבואר: אדון ולר איננו כאן.
אלקס הרטמן: אז לא אחשוף דברים שנעשו במשא ומתן, אני מאוד מצטער.
יוליה שמאלוב-ברקוביץ: אז אנחנו נצטרך להחליט וזה גבוה, מה תעשו?
אלקס הרטמן: אני מוכן להסביר את העלות של דמי הביטול.
אלקס הרטמן: אני חושב שדמי ביטול בתקופה הראשונה, אם רוצים להיות ריאליים, צריכים להיות דמי ביטול שייתנו, לא נקרא לזה "פיצוי", אבל לפחות ימלאו את חלק מה"אקספקטציה" של "קלאב הוטל" לגבי המשך מערכת היחסים.
דינה דביר: יש לכם יחידות שאתם מקבלים מתנה.
ביתיה גוטל: פשוט לא יכול להיות.
ביתיה גוטל: אנשים מוותרים על הזכות שלהם ודורשים מהם דמי אחזקה מופקעים במשך שנים, אף פעם הם לא ראו על מה הם משלמים - - -
אלקס הרטמן: יבטלו, רבותי, אם יהיו בחורף - - -
קריאה: יש לי מיוני - - -
אלקס הרטמן: תעבירי לי.
דינה דביר: נתנו לכם אותה מתנה מזמן.
כרמל שאמה-הכהן: חמש דקות הפסקה של חברי הכנסת לחדר הפנימי ואני מחדש את הדיון.
כרמל שאמה-הכהן: אנחנו מחדשים את הדיון אחרי דיון פנימי שערכו חברי הוועדה.
כרמל שאמה-הכהן: מי רוצה להציג הצעה?
כרמל שאמה-הכהן: אין מתנדבים.
אמיר שפיצר: היא טובה או רעה?
כרמל שאמה-הכהן: יש חילוקי דעות, אבל בסוף צריך להחליט.
יואל חסון: הצעה שהתקבלה ברוב קולות.
כרמל שאמה-הכהן: יואל, תציג אותה.
כרמל שאמה-הכהן: לא, פשוט כואב לי לרגע הראש, זה הכול.
יואל חסון: אעביר לפרוטוקול.
יואל חסון: את רוצה להעביר?
יואל חסון: זוכרת מה ההצעה?
יוליה שמאלוב-ברקוביץ: אם אני מבינה נכון, החוק נכנס לתוקף ב-1 בינואר 2013.
יוליה שמאלוב-ברקוביץ: באותה שנה, אם אני טועה, תגידו שאני טועה, שולמו דמי אחזקה שאדם יכול להשתמש באותה שנה ביחידת הנופש.
יוליה שמאלוב-ברקוביץ: שנה אחרי זה גובה דמי הביטול, אם אנחנו קוראים לזה ככה, שווים לדמי אחזקה, כל אחד בעיר שלו – בטבריה זה דמי אחזקה של שנה בטבריה, באילת זה דמי אחזקה של שנה באילת.
אתי בנדלר: מדובר על דמי האחזקה שהיו ב-2013 כפי שנשלחו לצרכן ב-2012.
יוליה שמאלוב-ברקוביץ: לא פתאום יעלו, אלא של 2013.
יואל חסון: זאת ההחלטה.
יוליה שמאלוב-ברקוביץ: ב-2014 כבר אי-אפשר להשתמש ביחידה.
יוליה שמאלוב-ברקוביץ: משלמים אבל לא משתמשים ביחידה, זה כמו דמי ביטול ב-2014.
אמיר שפיצר: משלמים עוד פעם?
כרמל שאמה-הכהן: מי שרוצה ישלם ומי שלא רוצה – לא.
חנה וינשטוק-טירי: רגע, וזו זכות ביטול בכל עת?
כרמל שאמה-הכהן: לא, זו זכות הביטול הראשונית הבסיסית.
כרמל שאמה-הכהן: עכשיו נמשיך לפרק הבא.
פנינה פרץ: אבל ל-2013 לא קיבלנו את דמי האחזקה.
אתי בנדלר: לא קיבלתם ל-2013 את דרישת התשלום?
כרמל שאמה-הכהן: אני ראיתי, הראו לי שוברים.
אתי בנדלר: ייתכן מצב שחלק קיבלו וחלק לא קיבלו?
אמיר שפיצר: זה נשלח שישה חודשים לפני שבוע השימוש.
קריאה: - - - הוא לא יכול כבר לצאת, כי הוא מיועד נאמר לצאת במרץ - - -
אמיר שפיצר: מה זה השנה הבאה?
אמיר שפיצר: הוספתם עוד שנה?
חנה וינשטוק-טירי: מה קורה אם לבן-אדם יש יחידה באוקטובר, עכשיו הוא ניצל אותה, מה הוא יעשה בשנת 2013?
חנה וינשטוק-טירי: חייב לשלם עוד שנה בלי להשתמש?
כרמל שאמה-הכהן: היה לנו דיון והיתה מחלוקת על זה, 2013 – אנחנו לא יכולים להפלות בין מי שהשבוע שלו בינואר-בפברואר-במרץ וכבר קיבל ושילם או לא, לבין כאלה שנניח עוד לא יצא להם החיוב, אז 2013 היא שנה אבודה מבחינתנו.
כרמל שאמה-הכהן: זה גם היה בדיון הקודם, בסוף הדיון כשעמדנו לסכם דברים, כולם הסכימו ש-2013 היא שנה אבודה מהבחינה הזו.
ניצן חרותי: שמה זה אומר?
ניצן חרותי: ש-2013 משלמים?
כרמל שאמה-הכהן: משלמים.
ניצן חרותי: ואז זה לא נחשב לביטול?
כרמל שאמה-הכהן: לא, אתה גם משתמש, משלם-משתמש, משלם-מוכר, משלם-מעביר.
יוליה שמאלוב-ברקוביץ: אתה יכול להשתמש.
ניצן חרותי: אבל אם אני מודיע בינואר 2013 על ביטול, מה קורה?
כרמל שאמה-הכהן: התוקף ב-1 בינואר 2014.
יואל חסון: אז הוא נכנס לתוקף ב-1 בינואר 2014.
ניצן חרותי: ואז אני צריך לשלם את 2014?
אתי בנדלר: לא, את 2014 אתה לא משלם.
אתי בנדלר: אתה משלם את 2013 פלוס דמי ביטול בגובה דמי האחזקה של 2013.
ניצן חרותי: זאת אומרת, תמיד יש לי קנס של עוד שנה, זה מה שאתם אומרים.
יוליה שמאלוב-ברקוביץ: יש לך גם השתחררות.
יוליה שמאלוב-ברקוביץ: - - - שרצית כל הזמן, יש לך אפשרות להשתחרר.
ניצן חרותי: דמי אחזקה שאנחנו מדברים עליהם כרגע הם דמי אחזקה לא מוסכמים.
ניצן חרותי: מה שמקבלים כרגע - - -
כרמל שאמה-הכהן: לא, אבל אנחנו לא הולכים להיכנס לזה.
אמיר שפיצר: סליחה, שלא יהיה סכום.
ניצן חרותי: שלא יהיה כתוב סכום, יהיה כתוב "דמי אחזקה כפי שייקבעו".
קריאה: בבית-משפט.
כרמל שאמה-הכהן: כפי ששילמת ב-2013.
גיל אוריון: מה זה ייקבעו?
ניצן חרותי: מי שכרגע מקבל שוברי תשלום מקבל סכום כזה – 2,259 שקלים עבור טבריה ו-2,950 שקלים עבור אילת, אלו סכומים שקבעה "קלאב הוטל" בשרירות לב, הם מצוצים מהאצבע.
כרמל שאמה-הכהן: אנחנו לא יכולים להיכנס לזה.
ניצן חרותי: סליחה, אנחנו לא יכולים לקבע - - -
כרמל שאמה-הכהן: אנחנו לא מקבעים.
ניצן חרותי: מה שייקבע לפי העלויות.
יואל חסון: אמרנו בדיוק מה אנחנו אומרים.
ניצן חרותי: מה אתם אומרים?
יואל חסון: לפי הודעת התשלום האחרונה של 2013, זה יהיה הקנס של 2014.
אמיר שפיצר: בסדר, אם 2013 מוסכם, ואם הוא לא מוסכם?
יואל חסון: אם לא תשלם את הסכום כפי שהחוק אומר אתה לא תשוחרר, נקודה.
אתי בנדלר: אני מציעה שנרשום דמי אחזקה עבור 2013.
אתי בנדלר: תטען "קלאב הוטל", לצורך העניין, שאלה דמי אחזקה לפי דרישת התשלום שלה, הם יחשבו שאלה דמי אחזקה מוגזמים - - -
יואל חסון: אדוני היושב-ראש, תן לי רגע, חברים, תקשיבו, אנחנו באים לצמצם את המחלוקות ולא להגביר אותן.
יואל חסון: אם עכשיו אנחנו הולכים לנושא הגדול של דמי אחזקה, אז אני אומר לכם מראש, אמרו פה אחד חברי הכנסת שלא נכנסים לנושא הזה, אתה יכול להחליף כנסת בבחירות להביא אחרים לפה.
יואל חסון: כרגע אנחנו קובעים ואומרים ברור, שלא יהיה ויכוח ותעזור לנו לנסח את זה היטב, ש"דמי הביטול" האלה נקרא להם, או קנס, יהיו שווים בגובה לדמי אחזקה שהוגשו ב-2013 ויוסכמו - - -
ניצן חרותי: לא שהוגשו.
יואל חסון: תסלח לי, אתה חבר כנסת או אני?
יואל חסון: לי מותר לחוקק, לך לא.
ניצן חרותי: סליחה.
אמיר שפיצר: אני אזרח.
יואל חסון: אני מחוקק – הוגשו.
כרמל שאמה-הכהן: אחרת לא נצא מזה.
יואל חסון: אין אחרת, נקודה.
כרמל שאמה-הכהן: מה יקרה אם לא הסכמתם למשהו אחר?
כרמל שאמה-הכהן: אנשים לא ישתחררו?
אמיר שפיצר: בלי לומר שהוגשו.
אמיר שפיצר: לומר, לפי דמי אחזקה לשנת 2013, אחרת אתה קובע את הסכום עכשיו.
יואל חסון: הסכום כבר קבוע.
קריאה: לא, הוא לא קבוע.
אמיר שפיצר: הוא במחלוקת ואתה קובע אותו עכשיו.
איתן כבל: שנייה, מה העניין?
איתן כבל: איך תקבע?
איתן כבל: סליחה, בקדנציה הבאה נתכנס כדי לקבוע דיון נוסף על מה שיהיה.
כרמל שאמה-הכהן: הורדת לו את דמי הניהול ל-2,000, ל-2,500 – מה, זה קריטי?
ניצן חרותי: זה מה שיהיה?
איתן כבל: אבל שנייה, חרותי, כל אחד פה כבר קיבל את דמי הניהול של השנה.
ניצן חרותי: חלק.
איתן כבל: אנחנו עכשיו אומרים, היושב-ראש קבע כבר מראש, ותמיד ניתנת הזכות להמשיך לדון על כל הוויכוחים, אתה הרי לא תגמור את הוויכוחים.
איתן כבל: לכן הוא אומר לך, כדי שלא ישנה לך פתאום את הסכום, כדי שלא יקבע לך העלאה, יש סכום – אתה יכול להגיד לי כמה שאתה רוצה – אבל זה נושא לוויכוח, הכול בוויכוח.
אמיר שפיצר: אמר חבר הכנסת חסון שאתם לא רוצים לקדם את הוויכוח לגבי דמי אחזקה.
אמיר שפיצר: מקובל.
אמיר שפיצר: אל תתערבו.
אמיר שפיצר: מה שאתם עושים כעת, זה אתם קובעים את הסכום.
אדיר ענבר: זה לא דמי אחזקה, זה דמי ביטול.
יואל חסון: הבנו, אדוני היושב-ראש, יש לי הצעה, מכיוון שדמי אחזקה הם נושא עמוק, בעייתי, ושאנחנו לא רוצים פה לעודד בתי-משפט, רוצים לצמצם אותם, לכן אני מציע סכום קבוע.
יואל חסון: הסכום הקבוע שאני מציע זה איפשהו מקום באמצע – 3,000 ונגמור את הסיפור.
אמיר שפיצר: מה זה 3,000?
אמיר שפיצר: זה יותר מדמי אחזקה.
איתן כבל: אתה לא מבין מה שאני מדבר אתכם?
כרמל שאמה-הכהן: לא, איתן, אל תתעצבן.
כרמל שאמה-הכהן: אם הוצאתם את איתן מדעתו, אתם מוכשרים.
יואל חסון: אני חושב שזה הסכום, צריך להיות פה פיקס, ניסינו להיצמד, ניסינו ללכת בדרכים שרצינו, כנראה זה דרכים מסובכות, אבל אם רוצים מחיר פיקס, צריך להגיד את מחיר הפיקס ולסגור סיפור.
קריאה: 3,000 זה הרבה מדי.
כרמל שאמה-הכהן: עוד פעם, מה המחיר?
כרמל שאמה-הכהן: רבותי, מה המחיר ש - - -
יוליה שמאלוב-ברקוביץ: מי שנקרא סוציאלי - - -
ניצן חרותי: שנת 2013 לפי שוברים שנשלחו מ"קלאב הוטל" הם כאלה – עבור טבריה 2,259 שקלים, עבור אילת 2,950 שקלים.
ניצן חרותי: אלה הסכומים שנשלחו לטבריה ולאילת.
יואל חסון: בואו נעשה את הממוצע של שני הסכומים האלה.
איתן כבל: מרוב שאתם מתפלספים עם עצמכם, אתם חושבים אתם כמו – אני לא יכול לצאת מזה.
איתן כבל: הצעתי את ההצעה בהתחלה – ההצעה אמרה שווה ערך לשובר האחרון, הבנת?
איתן כבל: אתה רוצה אחר כך להמשיך את הדיון המשפטי ולהוריד - - -
יואל חסון: חבר'ה, החוק לא נותן לנו אפשרות להגיד טבריה ואילת, צריך להגיע למשהו פיקס.
אתי בנדלר: דמי הביטול יהיו בגובה דמי אחזקה בהתאם לדרישות התשלום שנשלחו לצרכן בעד שנת 2013?
כרמל שאמה-הכהן: חברים, יש הסכמה על דמי הניהול של שנה שעברה?
יואל חסון: אני אומר לך, זה ילך לבתי-משפט.
יואל חסון: יש פה אנשים שרוצים בתי-משפט, אני לא רוצה.
אתי בנדלר: כתבתי, בהתאם לדרישת התשלום שנשלחה לצרכן.
ניצן חרותי: זה במחלוקת.
פנינה פרץ: זה במחלוקת.
אמיר שפיצר: חבר כנסת חסון, הגדרת היטב שאתם לא רוצים להתערב בסכסוך של דמי האחזקה, כי הוא עמוק ומורכב – אמת הדבר, ברגע שאתם קובעים כרגע שהפיצוי יהיה לפי הגובה שמצוין באותן הדרישות שהם שלחו, אתם מקבעים את הסכום הזה עבורנו.
עמיר פרץ: תשמע, האנשים האלה שמחכים עשר שנים להשתחרר, עכשיו אתה מתווכח שאולי תצליח במשא ומתן להוריד להם 100 שקלים?
עמיר פרץ: תן להם ללכת הביתה - - -
כרמל שאמה-הכהן: הסעיף עבר ונכתוב - - -
רוברט טיבייב: ברגע שאתה אומר דמי אחזקה ל-2013 אתה לא קובע דמי אחזקה, אתה מתייחס לדמי האחזקה, אתה לא קובע.
אמיר שפיצר: יש לי בעיה עם הסיומת "לפי דרישות התשלום".
איתן כבל: ניצן, חיפשנו נקודת אחיזה, הרי מה יקרה?
איתן כבל: חודש הבא או בעוד חצי שנה מישהו ירצה לבוא ולשים את זה – מה נגיד?
איתן כבל: לא, אנחנו עכשיו בדיון משפטי?
איתן כבל: נבוא עוד עשר שנים כדי לקבוע מהו המחיר.
איתן כבל: יש נקודת התייחסות, זאת נקודת ההתייחסות המינימלית, אתם 30 שנה משלמים, אתה רב אתי על 2,000 שקל?
דינה דביר: זה עולה לאט-לאט.
איתן כבל: לכן אמרנו שזה מצריך ויכוח.
כרמל שאמה-הכהן: חברים, איתן, תירגע.
ניצן חרותי: אני חושב שבעצם פה צריך סכום קבוע.
כרמל שאמה-הכהן: סכום קבוע.
קריאה: אחרת יתחילו משפטים מפה עד להודעה חדשה.
כרמל שאמה-הכהן: חברים, התחום הוא די ברור, זה יכול לנוע בין 2,000 ל-3,000, אוקיי?
אלקס הרטמן: רגע, סליחה, צריך לעשות הפרדה בין אילת ובין טבריה, זה שני דברים לגמרי שונים.
לאה ורון: או לא.
אלקס הרטמן: זה תחומים לגמרי שונים, ומה שהוצג כרגע זה לא הסכום הסופי, צריכים לדעת את הדבר הזה, אלא זה סכום מוערך ואחר כך עושים את החישוב הסופי.
אלקס הרטמן: קודם כל, אני בכלל חושב ששנה דמי ביטול זה מאוד-מאוד נמוך.
יואל חסון: חבר'ה, זכותו, הרווחתם את זה ביושר, חברים.
חנה וינשטוק-טירי: זה עבור שנתיים.
אלקס הרטמן: אני לא יודע, אבל זה סכום מאוד-מאוד נמוך.
לאה ורון: עורך-דין הרטמן, היושב-ראש היה ברשות דיבור וניסה להציע לחברי הכנסת על מה להצביע.
כרמל שאמה-הכהן: אנחנו הולכים על סכום קבוע, גם לא הייתי מבדיל בין טבריה לאילת.
פנינה פרץ: לא, יש הבדל.
דינה דביר: יש הבדל.
זאב פרידמן: צריך להבדיל בין "ישרוטל" לבין שאר המלונות שזה לא חל עליהם.
לאה ורון: רבותי, תאפשרו ליושב-ראש הוועדה לומר את הצעתו, עורך-דין פרידמן.
כרמל שאמה-הכהן: חברים, אומנם הדוגמה הכי טובה לסעיף החוק הוא ההסכם עם "קלאב הוטל", אבל החוק הזה חל ויחול על כולם, ואני חושב שנקבע סכום אחד, ההבדלים גם המוצעים וגם הקבועים בדרישות תשלום הם לא הבדלים דרמטיים של מאות שקלים.
כרמל שאמה-הכהן: ולכן שיהיה ברור, ואני לא רוצה שיהיו יותר ויכוחים, בטח לא סביב הפתרון שאנחנו מציעים, סכום אחד ברור מכאן והלאה.
ניצן חרותי: בבקשה, שיהיה 2,000 שקל.
כרמל שאמה-הכהן: סליחה, חברי הכנסת, כבל, סכום אחד ברור מקובל עליך?
לאה ורון: איזה סכום?
לאה ורון: מה גובה הסכום?
איתן כבל: אני חושב שזה לא הגון לטבריינים.
ניצן חרותי: תעשה 2,000 שקל וזה יהיה הגון לכולם.
איתן כבל: אלא אם כן אתה מוריד את זה לכיוון הטבריינים.
כרמל שאמה-הכהן: לא, מה זה קשור?
אלקס הרטמן: זה חלק אפסי, אתה צריך להבין את זה.
כרמל שאמה-הכהן: איתן, בסיפור הזה בין טבריה לאילת יש לכאן ולכאן בהשפעות של החוק.
כרמל שאמה-הכהן: שמע לי, מי שנהנה הכי גדול זה הטבריינים, אתה מבין?
לאה ורון: מה הסכום?
אתי בנדלר: כי רוב האילתים לא - - -
כרמל שאמה-הכהן: כי המצב של המלון בטבריה הוא קטסטרופלי לעומת אילת.
כרמל שאמה-הכהן: הצורך של הטבריינים להשתחרר הוא פי כמה וכמה.
איתן כבל: יותר גדול.
כרמל שאמה-הכהן: תמיד יש סיכון, אנחנו עוד לא יודעים, הסיכון לא דרמטי כפי שמציגים אותו נציגי "קלאב הוטל", אבל יש סיכון שמשהו ייפגע גם באילת כתוצאה מהשינוי של ההצעה הזו, ומי שייפגע שם זה בעלי מחזיקות באילת שפתרו בעיה שהיתה הרבה יותר דחופה של טבריה, אבל לא נכנס לזה.
כרמל שאמה-הכהן: בגלל זה אני אומר סכום אחד.
כרמל שאמה-הכהן: להתברבר 300 שקלים לכאן, 300 שקלים לשם - - -
עמיר פרץ: תעשה את ההצעה של יואל, סכום ממוצע בין השניים וזהו.
יואל חסון: 2,500 שקלים ונסגור את זה.
כרמל שאמה-הכהן: אוקיי, פה אחד נקבע 2,500 שקלים.
יוליה שמאלוב-ברקוביץ: ולגבי מי שסוציאלי וקשה לו - - -
כרמל שאמה-הכהן: רגע, אנחנו מצביעים עכשיו על זה.
כרמל שאמה-הכהן: חברים, היועצת המשפטית מקריאה את הסיכום, אנחנו מצביעים.
אתי בנדלר: עד עכשיו מה שסוכם, החוק יכנס לתוקפו - - -
רני נויבואר: אדוני, אנחנו מבקשים רשות דיבור לפני ההצבעה.
רני נויבואר: היות והממשלה אישרה הצעת חוק שמדברת על כבילות, והיות שבעצם אנחנו הולכים פה לכיוונים אחרים, אנחנו בעצם מבקשים להביא את ההצעה הזאת לוועדת שרים לענייני חקיקה - -
רני נויבואר: - - כדי שהשרים ישקלו.
יואל חסון: גברתי, אני רוצה להגיב לדבר הזה.
חנה וינשטוק-טירי: נשמור על זכותנו להגיש הסתייגות בנושא.
יואל חסון: אתן יודעות מה, זה לא הוגן מה שאתן עושות.
רני נויבואר: אדוני, הממשלה נתנה לנו לאשר - - -
יואל חסון: אדוני היושב-ראש, אני מבקש התייעצות בחדר התייעצות עם גורמי הממשלה.
כרמל שאמה-הכהן: מה אתה מתרגש?
יואל חסון: אני מתרגש כי אני יודע מה זה אומר, אדוני.
אתי בנדלר: תרשה לי, ברשותכם, אקרא - - -
יואל חסון: יעבור בכנסת רק בהסכמה.
כרמל שאמה-הכהן: בלי לחץ.
עמיר פרץ: היא תעביר לוועדת שרים, שם זה לא יעבור בכלל.
יואל חסון: חבר'ה, תדעו לכם שמה שזה עושה, זה גומר את החוק.
עמיר פרץ: אם זה חוזר לוועדת שרים אין חוק.
יואל חסון: אל תשמחו מזה, זה גומר את החוק, שתדעו לכם.
יואל חסון: מצטער לומר לכן, גברותי נציגות הממשלה, קודם כל אני חושב שהדבר הזה כלפי באופן אישי לא הוגן, כי הצגתן את הדברים בדרך אחרת, ואני לא רוצה עכשיו פה בוועדה להציג את הדברים, היו לנו דיונים בנושא הזה, ודחפתן לחוק הזה, לכיוונים הללו.
יואל חסון: זה לא הוגן כלפי באופן אישי שאתן עושות מה שאתן עושות עכשיו.
יואל חסון: ברור לכן שהתוצאה של מה שאמרת עכשיו, זה שהחוק הזה לא יעבור בכנסת הזו, שההליכים המשפטיים - - -
כרמל שאמה-הכהן: מבטיח לך שהוא יעבור.
כרמל שאמה-הכהן: אלך אישית לראש הממשלה ואסביר לו מה קורה.
יואל חסון: אבל אני רוצה שהציבור יבין מה היא אומרת, כרמל, תן לי לגמור.
יואל חסון: אני רוצה שהציבור יבין מה אמרת עכשיו, את מבקשת להכשיל כרגע את העברת החוק הזה, את מבקשת להביא אותו לוועדת שרים שאף אחד לא יודע מה היא תוצאת ועדת שרים - - -
רני נויבואר: - - -
יואל חסון: תני לי לסיים בבקשה, סליחה, גברתי – שבוודאי זה לא יעבור בכנסת הזו, ואולי זה לא יעבור בכלל, התוצאה של זה שאנחנו חוזרים למגרש של ההליכים המשפטיים שייקחו שנים, שיכול להיות שיש כמה אנשים שרוצים בזה, מול האפשרות הגדולה היום לסיים את הפרשה הזאת לאנשים רבים במדינת ישראל.
יואל חסון: מה שעשית עכשיו, שהציבור יבין, זה למנוע את העברת החוק הזה, אם לא תשני את עמדתך.
רני נויבואר: אדוני, אני מבקשת להתייחס.
רני נויבואר: בעיקרון השקענו בנושא הזה משאבים רבים גם כמדינת ישראל, גם כממשלת ישראל וגם כיועץ משפטי - - -
רוברט טיבייב: במשך 30 שנה.
יואל חסון: ומה השגתם עד עכשיו, גברתי?
רני נויבואר: אדוני, אנחנו עושים את המיטב שאנחנו יכולים, יכול להיות - - -
יואל חסון: לא השגתם דבר.
רני נויבואר: אדוני, אומנם אדוני חבר כנסת, אבל להשלים משפט איכשהו לא הצלחתי בוועדה הזאת מהבוקר.
כרמל שאמה-הכהן: כן, אבל גברתי, הנקודה העיקרית - - -
רני נויבואר: לא, חובת - - - חלה על חבר הכנסת.
רני נויבואר: אני רוצה להתייחס בגלל שנאמרו דברים מאוד חמורים כלפי.
רני נויבואר: אני חושבת שהמינימום זה שאני צריכה להתייחס לפרוטוקול שישמעו גם את הדברים שיש לי, על אף שכל הדיון הזה הקפדנו מאוד לדבר אך ורק ברשות דיבור - -
כרמל שאמה-הכהן: נכון, אבל אני עדיין רוצה - - -
רני נויבואר: - - את המינימום שבמינימום לבקשת היושב-ראש.
כרמל שאמה-הכהן: תתייחסי לנקודה אחת, במה ההסכמות שמורות על ההצבעה פוגעות באנשים, בבעלי היחידות לרעה?
רני נויבואר: אנחנו בעיקרון חושבים שמה שמוצע פה זה כרגע כלפי העבר, בעצם לקבע את אותו הסכם פשרה שחברת "קלאב הוטל" ביקשה לקבע בתוך התיקים בבית-המשפט.
כרמל שאמה-הכהן: איפה קיבע?
כרמל שאמה-הכהן: דיברנו על סעיף שמירת זכויות השבה.
רני נויבואר: סעיפי שמירת זכויות יפים, וכמו שהיועצת המשפטית אמרה בתחילת הדיון, הפרשנות היא פרשנות, אנחנו יכולים לעשות את המקסימום – ללכת ולקבע את העמדה - -
כרמל שאמה-הכהן: שהכנסת מדברת פה אין פרשנות.
רני נויבואר: - - של הסכמי הפשרה של "קלאב הוטל" שנדחו בבית-המשפט בהצעת חקיקה של הכנסת, זה נראה לי דבר שחברי הכנסת צריכים להסתכל ולומר לציבור - - -
יואל חסון: מתי היתה הצעת פשרה כזאת?
יואל חסון: האם את יודעת שגורמים - - -
רני נויבואר: אדוני, תן לי להשלים - - -
יואל חסון: סליחה, תקשיבי לי, אני יכול להפריע לך, מה לעשות?
יואל חסון: אלא אם כן היושב-ראש ימנע ממני - - -
רני נויבואר: בגלל זה אני אומרת שמההתחלה עמדת הממשלה - - -
יואל חסון: האם את יודעת, גברתי – עמדת הממשלה, עם כל הכבוד, ואם את רוצה לרדת עד הסוף בסיפור הזה, וכדאי מאוד שתתני כבוד אלי, למי שעורר את הנושא הזה לדיון, עם כל הכבוד, ולא את העלית לדיון - -
רני נויבואר: אני ממש מכבדת אותך.
יואל חסון: כי ועדת שרים לחקיקה – תני לי לסיים, בחוק הזה שקיבלה אישור שלי, חוק חדרי הכושר והחוק של חבר הכנסת כבל, מעולם לא היה נושא של יחידות נופש, לכן בוועדת השרים אין - -
רני נויבואר: לא, הצעת החוק של חבר הכנסת כבל היתה מאוד-מאוד כללית - -
יואל חסון: - - עמדות לגבי - - - באופן עקרוני.
יואל חסון: את מדברת על קבילות באופן עקרוני.
רני נויבואר: - - והיא כללה - - -
יואל חסון: את יכולה להגיד עכשיו שאת פועלת לטובת הציבור והכל בסדר, יכול להיות שבעיניך את פועלת לטובת הציבור.
יואל חסון: אבל כדאי שהציבור יבין שלטובת הציבור שאת מדברת – אם לא היינו בתקופת בחירות הייתי מקבל את עמדתך - - -
כרמל שאמה-הכהן: אבל היא לא נבחרת ציבור, מה יש לה עם הציבור?
קריאה: היא אומרת שהיא חייבת דין וחשבון לציבור.
יואל חסון: שנייה, היא אומרת שהיא פקידת ציבור.
כרמל שאמה-הכהן: השר שלה.
יואל חסון: אז אני אומר לכם, אדוני היושב-ראש, אם לא היה זמן בחירות, גברתי, הייתי מקבל את מה שאת אומרת ומציע ליושב-ראש, באמת בוא נחכה לוועדת שרים.
יואל חסון: מכיוון שיש זמן בחירות, המשמעות של מה שאת אומרת זה לא להעביר את החוק בכנסת הזו.
יואל חסון: את יודעת שזאת האמת.
כרמל שאמה-הכהן: זה לא להעביר את החוק הזה בכלל, יש לי חדשות בשבילך.
יואל חסון: זה כנראה גם לא להעביר את החוק הזה בכלל.
יואל חסון: אני רוצה שתגידי לציבור שאת יודעת שזאת המשמעות.
רני נויבואר: אני לא חושבת שזו המשמעות, אדוני, יכול להיות שאדוני מעריך, אבל בסדר.
רני נויבואר: אני יודעת שעמדת הממשלה היא שיש תיאום עם חבר כנסת - -
רני נויבואר: - - היות והתיאום הזה זו התקדמות - - -
יואל חסון: ועדת שרים האחרונה ישבה היום, גברתי, את לא יכולה לעבוד עלינו.
רני נויבואר: דיברתי עם עוזר השר והוא אמר לי שככל הנראה תהיה גם ועדה בשבוע הבא.
יואל חסון: באמת, את עוצרת לנו את האפשרות לשחרר את האנשים הללו.
יואל חסון: אני צריך ללמוד לקח - - -
רני נויבואר: אם הייתי יודעת ש - - - לא הייתי - - -
כרמל שאמה-הכהן: יואל, אני לא מבין ממה אתה מתרגש כל כך.
יואל חסון: לא, אני בהחלט נסער, אדוני, כי אני יודע מה דיברתי אתה בחדרי חדרים.
יואל חסון: אני יודע מה היא דיברה אתי ולא ייתכן שהיא תבוא אלי - - -
רני נויבואר: אדוני, לא דיברנו על הפתרון העומד ככה בפתח הוועדה כעת, ואם אדוני לא רוצה, אז זה בסדר.
כרמל שאמה-הכהן: למה זה מוציא אותך ככה מ - - -
יואל חסון: אני נסער, תסלח לי.
כרמל שאמה-הכהן: אני רוצה לראות את השר שיעצור את החקיקה ערב בחירות של חוק כזה שמשחרר 40,000 איש.
כרמל שאמה-הכהן: נראה איזה שר יחתום על ההסתייגות.
גיל אוריון: למה עכשיו היא התעוררה?
גיל אוריון: למה היא לא השמיעה את קולה?
עמיר פרץ: למה אתה מתערב?
יואל חסון: אז למה נגררנו - - -
רני נויבואר: סליחה, ההצעה הזאת הרגע הוצגה לציבור, אז אנחנו מתייחסים אליה כרגע.
רני נויבואר: לא ראיתי את ההצעה הזאת עד לפני חמש דקות ולא - - -
יואל חסון: ההצעה שהצעת נדונה בוועדת שרים?
רני נויבואר: לא, לכן - - - לוועדת שרים - - -
יואל חסון: לא היית אומרת ועדת שרים, נכון גברתי, אם היינו מקבלים את ההצעה שלך - - -
יואל חסון: סליחה, אני שואל אותך שאלה, אם היינו מקבלים את ההצעה שלך לא היית מבקשת ועדת שרים?
רני נויבואר: ועדת שרים נתנה לי מנדט לתאם, ועכשיו אני מבקשת לקחת את ההצעה שחבר הכנסת מבקש לוועדת שרים.
יואל חסון: ועדת שרים לא מכירה את ההצעה שלך בכלל.
רני נויבואר: ועדת שרים תכיר אותה עכשיו.
יואל חסון: אז כן נחזור אליה עכשיו?
כרמל שאמה-הכהן: יואל, אוציא אותך החוצה.
כרמל שאמה-הכהן: אני אומר לך שאוציא אותך החוצה.
יואל חסון: גם לי מותר לפעמים להתפרץ.
כרמל שאמה-הכהן: לא, אתה מגזים.
כרמל שאמה-הכהן: איך אתה נגרר אחריה לפינה כזו?
עמיר פרץ: אם אתה מוציא אותו אצא אתו.
כרמל שאמה-הכהן: עם כל הכבוד לה, יש פה נציג של שר שמתנגד לעניין?
כרמל שאמה-הכהן: שדיבר עם השר?
חנה וינשטוק-טירי: לא דיברנו עם השר.
חנה וינשטוק-טירי: השר, לצערי, ישב שבעה בשבוע שעבר, לא דיברנו אתו, אנחנו שומרים על זכותנו להסתייג.
חנה וינשטוק-טירי: נדבר עם השר, ואם השר יסכים להגיש הסתייגות, אז נגיש הסתייגות.
חנה וינשטוק-טירי: אם הוא לא יסכים, אז הוא לא יסכים.
כרמל שאמה-הכהן: ניתן לו להגיש הסתייגות.
ניצן חרותי: סליחה, אפשר להבהיר רק דבר אחד, כשאתה אומר סכום קבוע - - -
יוליה שמאלוב-ברקוביץ: אין חוק, נגמר, אין.
כרמל שאמה-הכהן: תירגעי, יוליה.
כרמל שאמה-הכהן: חברים, אני מבטיח לכם שיהיה חוק.
כרמל שאמה-הכהן: יהיה חוק מחר.
ניצן חרותי: יש חוק, יש פה יושב-ראש.
יואל חסון: הייתי יושב-ראש קואליציה, אני יודע איך עוברים חוקים בבחירות ואני יודע איך זה עובד, בסופו של דבר, אדוני, זה - - -
רוברט טיבייב: בוא נגמור.
כרמל שאמה-הכהן: אם לא יהיה חוק, קנו מישהו, אני אומר לך.
כרמל שאמה-הכהן: אין סיבה שבן-אדם יעצור את החקיקה הזו, אם זה ראש הקואליציה ואם זה שר בממשלה.
ניצן חרותי: אדוני היושב-ראש, שאלה, כשאתה מדבר על סכום קבוע, האם זה הסכום הקבוע?
ניצן חרותי: האם זה עוד פעם קופץ לשנתיים או שזה הסכום הקבוע ליציאה?
יואל חסון: הוא אמר את זה.
עמיר פרץ: דמי אחזקה לשנת 2013 ועוד 2,500 שקל והולכים הביתה.
כרמל שאמה-הכהן: סכום שמשולם החל מ-1.1.2014.
כרמל שאמה-הכהן: (מחיאות כפיים)
יואל חסון: הנה, הציבור מרוצה.
כרמל שאמה-הכהן: אני מבקש לא להפריע, בלי כפיים ובלי הערות.
לאה ורון: רבותי, לא להפריע.
לאה ורון: רגע, שהיועצת המשפטית תאמר את ה - - -